મહાત્‍મા તુલસીદાસજી સ્‍વીકાર કરે છે કે જ્ઞાન અને ભક્તિમાં કોઇ અંતર નથી. બંને મુક્તિનાં સાધન છે, પરંતુ મહાન શાસ્‍ત્રકારો, મહાત્‍માઓએ સામાન્‍ય માનવને સમજાવવા માટે કેટલાક ભેદોનું સ્‍પષ્‍ટીકરણ કર્યું છે. તુલસીદાસજી લખે છે કે જ્ઞાન – યોગ – વૈરાગ્‍ય વગેરે તમામ શબ્‍દ પુલ્‍લિંગ પુરૂષ સશક્ત હોય છે અને સ્‍ત્રી અબળા અને જડ સ્‍વભાવની હોય છે એટલે પુરૂષે સ્‍ત્રીઓની મોહજાળથી બચવું જોઇએ, પરંતુ આ સકામ કલ્‍પના જ છે, વાસ્‍તવિક જીવનમાં આવું હોતું નથી. ફક્ત ઇન્‍દ્રિયજીત – વિરક્ત અને વિવેકશીલ વ્‍યક્તિ જ સ્‍ત્રિઓ (માયા) ના મોહમાંથી બચી શકે છે, અન્‍ય સંસારી બચી શકતા નથી. પ્રયત્‍ન કરવા છતાં તેમને સફળતા મળતી નથી. આવો, રામચરીતમાનસ માં આ વાત જોઇએ….